এৰ’মা ৰেচিডেন্সি হোটেলৰ ২০৮ নং কোঠাত কি হৈছে?

ড্ৰাগছৰ বিৰুদ্ধে অব্যাহত তিনিচুকীয়া আৰক্ষীৰ অভিযান। গোপন খবৰৰ ভিত্তিত আৰক্ষীয়ে অভিযান চলাই জব্দ কৰিছে ব্ৰাউন চুগাৰসহ ড্ৰাগছ সৰবৰাহকাৰী। তিনিচুকীয়াৰ এৰ’মা ৰেচিডেন্সি হোটেলৰ ২০৮ নং ৰুমত বাহৰ পাতি থকা অৱস্থাতে আৰক্ষীয়ে আটক কৰে এজন ড্ৰাগছ সৰবৰাহকাৰীক।

আটকাধীন ড্ৰাগছ সৰবৰাহকাৰী গৰাকী মাৰ্ঘেৰিটাৰ ইলিয়াছ আনছাৰী বুলি জানিব পৰা গৈছে। ইফালে ড্ৰাগছ সৰবৰাহকাৰীৰ লগতে ড্ৰাগছ সৰবৰাহৰ কামত ব্যৱহৃত এখন হোণ্ডা এক্সেন্ট গাড়ী জব্দ কৰিছে তিনিচুকীয়া আৰক্ষীয়ে।

জব্দ কৰা গাড়ীখনৰ ইঞ্জিনৰ ভিতৰত পলিথিনে মেৰিয়াই থোৱা অৱস্থাত ৬০ গ্ৰাম ব্ৰাউন চুগাৰ জব্দ কৰে তিনিচুকীয়া আৰক্ষীয়ে।